Rina Gunawan

Rina Mustikana Gumilang Gunawan biasa dipikawanoh Rina Gunawan (gumelar di Bandung, 28 Juni 1974||ngantunkeun di Jakarta Kidul, 02 Maret 2021) nyaéta salasahiji pamawa acara jeung pangusaha di Indonésia, hususna di usaha event organizer (EO).

Pendidikan 

Diajar seni musik nyanyi di Swara Mahardika, Geronimo, jeung Studio 26.

Karir 
Rina ngamimitian asup ka widang seni musik taun 1995. Di taun nu sarua, manéhna kungsi ngaluarkeun album nu judulna Yudi. Album ieu ngajadi salahsahiji anu ngamantepkeun haténa pikeun nuluykeun karir di widang seni musik. Manéhna beuki kawentar saenggeus mawakeun lagu Symphony.

Suksés di widang seni musik, tuluy jadi pamawa acara. Kamampuan Rina narik perhatian televisi anu matak manéhna sok mawakeun acara-acara di televisi.

Salian jadi pamawa acara, Rina sok jadi pamaén dina sababaraha iklan. Manéhna ogé pernah mawakeun sababaraha talkshow, di antarana Campur-campur, Anda Meminta Kami Memutar (AMKM), jeung Ruming (Rina Rumpi Sama Aming).

Rina ogé kungsi ilubiung dina sababaraha pilem, di antarana waé pilem Erte Erwe (Rumah Tangga Ruwet), Pat Pat Gulipat, Mat Angin, On Air, jeung Si Doel Anak Sekolahan (merankeun sobatna Sarah).

Saenggeus suksés di dunya hiburan, manéhna can puas kénéh. Taun 1992 manéhna asup kana widang bisnis event organizer (EO) ku ngawangun 9HN Production.

Kahirupan Pribadi 
Tanggal 11 April 1999 jadi tanggal anu sakral pikeun Rina. Harita, manéhna kawin jeung Téddy Syah. Rina jeung Téddy diamanatan dua budak, nyaéta Aqshal Ilham Syafatullah jeung Karnisya Rahmasyach.

Réferénsi